Държавен вестник, бр. 94, 2010 г., стр. 5

БРОЙ  94	
Д Ъ Р Ж А В Е Н  В Е С Т Н И К 	
СТР.  5  
„2. планира и координира текущата надзор­
на дейност в сътрудничество със съответните 
компетентни органи от държави членки;“
б) точка 3 се изменя така:
„3. планира и координира надзорната 
дейност в сътрудничество със съответните 
компетентни органи, а при необходимост – и 
с централните банки, при подготовката на 
действия в случай на извънредна ситуация, 
включително неблагоприятно развитие на 
състоянието на банките или финансовите 
пазари, като при възможност се използват 
установени канали за връзка при управлени­
ето на кризи.“
2. Създава се ал. 2:
„(2) Планирането и координирането на 
надзорната дейност по ал. 1, т. 3 включва 
мерките по чл. 95, ал. 6, т. 2, изготвянето на 
съвместни оценки, изпълнението на планове 
за непредвидени обстоятелства и информиране 
на обществеността.“
§ 18. Създават се чл. 92а – 92е:
„Чл. 92а. (1) Когато кредитна институция 
майка от Европейския съюз и нейни дъщер­
ни дружества или дъщерните дружества на 
финансов холдинг майка от Европейския 
съюз – обект на надзор от БНБ, са подали 
заявление за издаване на разрешение по чл. 40, 
ал. 2, т. 4, БНБ съвместно с другите компе­
тентни органи в 6-месечен срок от получаване 
на заявлението вземат общо решение за отказ 
или за издаване на разрешение и определят 
сроковете и условията, при които то се издава.
(2) Заявлението се подава до БНБ, която 
незабавно предоставя копие от него на другите 
компетентни органи.
(3) Ако в срока по ал. 1 не бъде постигнато 
съвместно решение, БНБ взема самостоятелно 
решение.
(4) Решенията по ал. 1 и 3 се мотивират, 
като в тях се посочват становищата на другите 
компетентни органи, изразени в 6-месечния 
срок по ал. 1. Решенията се предоставят на 
заявителя, а решението по ал. 3 – и на другите 
компетентни органи.
Чл. 92б. (1) При получаване на искане от 
компетентен орган на държава членка във 
връзка с постъпило при него заявление за 
издаване на разрешение по чл. 40, ал. 2, т. 4, 
подадено от кредитна институция майка от 
Европейския съюз и нейни дъщерни дружества, 
едно от които е кредитна институция, лицен­
зирана в Република България, или съвместно 
от дъщерните дружества на финансов холдинг 
майка от Европейския съюз, едно от които 
е кредитна институция, лицензирана в Репу­
блика България, БНБ участва при вземането 
на общо решение за отказ или издаване на 
разрешение и при определянето на сроковете 
и условията, при които то се издава. 
(2) Когато не е постигнато съвместно ре­
шение по ал. 1 в 6-месечен срок и консолиди­
ращият надзорен орган е взел самостоятелно 
решение, то е задължително за БНБ. 
Чл. 92в. (1) Когато е консолидиращ надзорен 
орган, при прилагането на чл. 73а, чл. 79, ал. 2 
и 3 и при прилагането на мярка във връзка 
с нарушение по чл. 103, ал. 1, т. 11 БНБ съв­
местно с другите компетентни органи, отгова­
рящи за надзора над дъщерните дружества на 
кредитна институция майка от Европейския 
съюз или на финансов холдинг майка от Ев­
ропейския съюз, вземат съвместно решение за 
определяне адекватността на консолидирания 
собствен капитал на предприятието майка по 
отношение на финансовото му състояние и 
рисков профил и за определяне на допълни­
телно капиталово изискване съгласно чл. 103, 
ал. 2, т. 5 както за всяко дружество в рамките 
на банковата група или финансовия холдинг, 
така и на консолидирана основа.
(2) Решението се взема в срок 4 месеца от 
датата, на която БНБ е предоставила на дру­
гите компетентни органи доклад, съдържащ 
оценка на риска на групата, в съответствие с 
чл. 73а, чл. 79, ал. 2 и 3 и при прилагане на 
мярка във връзка с нарушение по чл. 103, ал. 1, 
т. 11. При вземането на решение се отчита 
оценката на риска на дъщерните дружества, 
извършена от другите компетентни органи. 
(3) Ако в срока по ал. 2 не бъде постигнато 
съвместно решение, БНБ взема самостоятелно 
решение относно прилагането на консолиди­
рана основа на чл. 73а, чл. 79, ал. 2 и 3, на 
мярка във връзка с нарушение по чл. 103, 
ал. 1, т. 11 и на мярка по чл. 103, ал. 2, т. 5, 
като отчита оценката на риска на дъщерните 
дружества, извършена от другите компетент­
ни органи. Преди да вземе самостоятелно 
решение, БНБ по собствена инициатива или 
по искане на някой от другите компетентни 
органи се консултира с КЕБНО, като взема 
предвид неговата препоръка и се мотивира за 
всяко съществено отклонение от нея.
(4) Решенията по ал. 1 и 3 се мотивират и 
предоставят на кредитната институция май­
ка от Европейския съюз, а по ал. 3 – и на 
другите компетентни органи. В мотивите на 
решението по ал. 3 се посочват становищата 
на другите компетентни органи, изразени в 
срока по ал. 2.
(5) Решенията по ал. 1 и 3 се преразглеждат 
ежегодно или при възникване на извънред­
ни обстоятелства, когато някой от другите 
компетентни органи отправи мотивирано 
писмено искане до БНБ за актуализиране 
на решението за прилагане на мярката по 
чл. 103, ал. 2, т. 5. В случай на такова искане 
БНБ може да преразгледа решенията по ал. 1 
и 3 само с участието на компетентния орган, 
отправил искането.